Source: https://mikkeli.cloudnc.fi/fi-FI/Toimielimet/Kaupunkiympaumlristoumllautakunta/Kokous_15102019/Joukkoliikennepalveluiden_rahoitussuunni(25586)
Timestamp: 2020-08-14 10:16:48+00:00
Document Index: 12666299

Matched Legal Cases: ['§ 131', '§ 130', '§ 132', '§ 133', '§ 134', '§ 135']

Joukkoliikennepalveluiden rahoitussuunnitelma ajokaudelle 2019-2020 / ELY-keskus | Mikkeli
Kokous 15.10.2019
Joukkoliikennepalveluiden rahoitussuunnitelma ajokaudelle 2019-2020 / ELY-keskus
Kaupunkiympäristölautakunta, kokous 15.10.2019
§ 131 Joukkoliikennepalveluiden rahoitussuunnitelma ajokaudelle 2019-2020 / ELY-keskus
MliDno-2019-1372
Liisa Heikkinen, joukkoliikenneinsinööri, Liisa.Heikkinen@mikkeli.fi
Pohjois-Savon Ely-keskus esittää, että alueen kaupungit ja kunnat hyväksyvät Ely-keskuksen laatiman joukkoliikenteen rahoitussuunnitelman ajokaudelle 2019-2020. ELY-keskus on rahoittanut hankkimansa joukkoliikennepalvelut kokonaan 3.7.2017 saakka. Ajokaudella 2017-2018 kunnat osallistuivat kuntarajat ylittävään liikenteen kustannuksiin 10 % ja 2.6.2019 päättyneellä ajokaudella 20 %. Ajokaudella 2019 - 2020 kuntien rahoitusosuudet säilyvät 20 % rahoitusosuudella.
Mikkelin kaupungin rahoitusosuus koskee käyttöoikeussopimuksia Mikkeli – Anttola - Puumala – Savonlinna, Hirvensalmi – Otava - Mikkeli, Mikkeli – Kangasniemi, Mikkeli – Haukivuori - Pieksämäki sekä Mikkeli – Juva. ELY-keskuksen liikenteiden käyttöoikeussopimukset ovat voimassa 31.4.2020 tai 30.5.2021 saakka. Lisäksi sopimuksia on mahdollista jatkaa optioilla 1-3 vuotta.
Pohjois-Savon Ely-keskus on liikenteiden hankintasopimushintojen perusteella laskenut Mikkelin kaupungin rahoitusosuudeksi 86.051,00 € (edellisenä vuonna 115.533,91 €, sis. alv 10 %). Kustannuksista vastaavat eniten keskuskaupungit, koska kuntien yhteenlaskettu osuus kuntarajat ylittävän liikenteen kustannuksista on 20 % sekä jäljelle jäävä osuus jaettiin tasaosuuksin. Joukkoliikenteen linjat kuuluvat Waltti-lippu- ja maksujärjestelmään. Pohjois-Savon Ely-keskuksen hankintasopimuksista on siirretty jo hankintavaiheessa Mikkeli-Haukivuori, Mikkeli – Juva- sekä Mikkeli –Kangasniemi-vuorojen waltti-lippu-ja maksujärjestelmän sekä clearing-järjestelmien ylläpitovastuu kaupungille.
Pohjois-Savon Ely-keskuksen joukkoliikenteen määräraha ei tule riittämään liikenteiden hankintaan. Nykyisellä joukkoliikenteen valtionrahoituksella ei pystytä toteuttamaan joukkoliikenteelle asetettuja tavoitteita ilman, että kunnat osallistuvat myös joukkoliikenteen rahoitukseen. Joukkoliikenne palvelee kuntien sisäistä liikennettä. Rahoitusosuudet perustuvat Mikkelin kaupungin sekä Pohjois-Savon Ely-keskuksen väliseen henkilökuljetusten järjestämisestä tehtyyn yhteistyösopimukseen.
Kaupunkiympäristölautakunta päättää, että Mikkelin kaupunki osallistuu rahoitusosuudella 86.051,00 € (sis. alv 10 %) Pohjois-Savon Ely-keskuksen joukkoliikenteiden hankintoihin ajokaudelle kesäkuu 2019 – toukokuu 2020.
Pohjois-Savon Ely-keskus/Toini Puustinen, Kyytineuvo/Janne Skott
Liite Kyltk Rahoitussuunnitelma liite Etelä-Savon hankinnat 2019-2020.pdf (pdf, 84 kt)
§ 130 Viranhaltijoiden päätösten otto-oikeus
§ 132 Oikaisuvaatimus Betset MB Oy jatkokäsittely / Määräalan myyminen liitettäväksi tonttiin 491-35-10-1 / SBS Betoni Oy
§ 133 Ulkoisten vuokrien korottaminen 1.1.2020
§ 134 Susiniemen leirimajan myyminen
§ 135 Talousarvio 2020 ja taloussuunnitelma vuosille 2021-2024, asumisen ja toimintaympäristön palvelualue